ดาว คอฟฟี่ รับปากจะรีบจ่ายโดนชาวไร่โวยค้างค่าเมล็ดกาแฟ2.7หมื่นล้านกีบ
(ภาพประกอบ),กลุ่มบริษัทดาวเฮือง ผู้ผลิตกาแฟ ดาว คอฟฟี่ในลาว รับปากจะรีบจ่ายเงินค่าเมล็ดกาแฟแก่ชาวไร่โดยเร็วที่สุด หลังติดค้างมากถึงเกือบ 2 พันราย รวมเป็นเงินนับ 2.7 หมื่นล้านกีบ หรือราว 111 ล้านบาท,เมื่อ 28 มิ.ย. เว็บไซต์ Vientiane Times ใน สปป.ลาว รายงานว่า กลุ่มบริษัทดาวเฮือง (Dao Heuang Group) ผู้ผลิตกาแฟรายใหญ่สุดในประเทศลาว รับปากจะพยายามหาเงินมาจ่ายค่าเมล็ดกาแฟให้แก่เกษตรกรจำนวนมาก นับ 2,000 คน โดยเร็วที่สุดเท่าที่จะทำได้ หลังจากได้ติดค้างค่าเมล็ดกาแฟต่อเนื่องมาหลายเดือน รวมแล้วเป็นเงินถึง 27,000 ล้านกีบ หรือประมาณ 111 ล้านบาท,ข่าวแจ้งว่า หัวหน้ากองอุตสาหกรรมและพาณิชย์แขวงจำปาศักดิ์ ได้เชิญตัวแทนกลุ่มบริษัทดาวเฮือง มาร่วมหารือเกี่ยวกับปัญหาการค้างค่าเมล็ดกาแฟแก่เกษตรกรเมื่อสัปดาห์ก่อน หลังจากทางกระทรวงอุตสาหกรรมและพาณิชย์ได้รับหนังสือร้องเรียนจากเกษตรกรที่ปลูกกาแฟว่าพวกเขาไม่ได้เงินจากการขายเมล็ดกาแฟให้แก่กลุ่มบริษัทดาวเฮืองมาหลายเดือนแล้ว โดยจากการหารือทางกลุ่มบริษัทดาวเฮืองรับปากว่าจะรีบจ่ายเงินค่าเมล็ดกาแฟให้แก่เกษตรกรโดยเร็วที่สุด แต่ไม่ได้ระบุวันเวลาที่แน่นอน ว่าจะเป็นเมื่อใด,Vientiane Times ระบุว่า กลุ่มบริษัทดาวเฮือง ผู้ผลิตกาแฟยี่ห้อ ดาว คอฟฟี่ ถือเป็นผู้ซื้อเมล็ดกาแฟรายใหญ่สุดใน สปป.ลาว จึงทำให้เกษตรกรชาวไร่ปลูกกาแฟมีทางเลือกเหลือเพียงเล็กน้อยในการขายเมล็ดกาแฟให้แก่ผู้ผลิตกาแฟรายอื่น เนื่องจากมียอดสั่งซื้อจำกัด โดยตามรายงานของสมาคมกาแฟลาว เผยว่าขณะนี้ราคากาแฟได้ตกลงในช่วง 2-3 เดือนที่ผ่านมา โดยกาแฟพันธ์ุโรบัสต้า ราคาตกลงมาจากตันละ 2,100 ดอลลาร์ในเดือนมีนาคม เหลือเพียง 2,014 ดอลลาร์ในเดือนมิถุนายน.
กลุ่มบริษัทดาวเฮือง ผู้ผลิตกาแฟ ดาว คอฟฟี่ ในลาว รับปากจะรีบจ่ายเงินค่าเมล็ดกาแฟแก่ชาวไร่โดยเร็วที่สุด หลังติดค้างมากถึงเกือบ 2 พันราย รวมเป็นเงินนับ 2.7 หมื่นล้านกีบ หรือราว 111 ล้านบาท
ดาว คอฟฟี่,กลุ่มบริษัทดาวเฮือง,ค้างค่าเมล็ดกาแฟ,ลาว,ไม่จ่ายเงินค่าเมล็ดกาแฟ